8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 294 της 15/24 Μαΐου 1963 (ΦΕΚ Α΄ 67) Περί συμπληρώσεως των περί Ταχυδρομικών Σχολών Αθηνών και Θεσσαλονίκης κειμένων διατάξεων. Έχοντες υπ’ όψει: 1)τας διατάξεις των άρθρ. 39 παρ. 6 και 26 παρ. 2 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων», 2)την υπ’ αριθ. 210/1963 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 3)την υπ’ αριθ. 256/1963 γνωμοδότησιν του Συμβουλίου Επικρατείας, προτάσει των Ημετέρων επί του Συντονισμού, της Εθνικής Παιδείας και Θρησκευμάτων και των Συγκοινωνιών Υπουργών, απεφασίσαμεν και διατάσσομεν: Άρθρ.1.-1.Το σχολικόν έτος των κατά τα Β.Δ. 159/1961 και 794/1962 Ταχυδρομικών Σχολών Αθηνών και Θεσσαλονίκης άρχεται την 1ην Σεπτεμβρίου εκάστου έτους και λήγει την 31ην Αυγούστου του επομένου. 2.Αι εισιτήριοι εξετάσεις διεξάγονται από 1-15 Σεπτεμβρίου. 3.Τα μαθήματα άρχονται την 1ην Οκτωβρίου εκάστου έτους και λήγουσι την 31ην Μαΐου του επομένου έτους. 4.Αι τμηματικαί εξετάσεις των μεν πρωτοετών σπουδαστών διεξάγονται από 1-15 Ιουνίου εκάστου έτους, των δε δευτεροετών από 16-30 Ιουνίου. 5.Αι πρακτικαί ασκήσεις των δευτεροετών πραγματοποιούνται κατά τους μήνας Ιούλιον και Αύγουστον. 6.Αι πτυχιακαί εξετάσεις των δευτεροετών διεξάγονται από 15-30 Σεπτεμβρίου, των δε μετ’ ανεξέτασιν εις τας τμηματικάς του δευτέρου έτους επιτυχόντων, μετά την συμπλήρωσιν της διμήνου πρακτικής ασκήσεως. 7.(Αντικαθίσταται το πρώτον εδάφ. της παρ. 4 του άρθρ. 11 του Β.Δ. 159/1961 ανωτ. αριθ. 6). Άρθρ.2.-1.Εις εκτάκτους περιστάσεις, διαπιστουμένας υπό του Συμβουλίου Ταχυδρομικής Εκμεταλλεύσεως ως και εις τας περιπτώσεις διακοπής των μαθημάτων εξ οιουδήποτε λόγου δύναται να προτείνωνται αι πάσης φύσεως προθεσμίαι εγγραφών, εξετάσεων, λήξεως διδασκαλίας μαθημάτων και σχολικού έτους δι’ αποφάσεως του Υπουργού Συγκοινωνιών. 2.Εις περίπτωσιν παρατάσεως του σχολικού έτους και της διδασκαλίας των μαθημάτων μιας μόνης των Ταχυδρομικών Σχολών πέραν των δύο μηνών, αι διατάξεις της παρ. 2 του άρθρου μόνου του από 25.6-1.7.1957 Β.Δ/τος «περί σειράς διορισμού των αποφοίτων της Ταχυδρομικής Σχολής» εφαρμόζονται από της συντάξεως του πίνακος επιτυχίας αποφοίτων της Σχολής ταύτης. 3.Η κατά το άρθρ. 10 του Β.Δ. 159/1961 «περί εκπαιδεύσεως των ταχυδρομικών υπαλλήλων» πρακτική άσκησις των σπουδαστών της Ταχυδρομικής Σχολής Θεσσαλονίκης γίνεται εις τα εν τη πόλει της Θεσσαλονίκης λειτουργούντα Ταχυδρομικά Γραφεία. Μεταβατικαί διατάξεις Άρθρ.3.-1.Κατά την πρώτην λειτουργίαν της δια των διατάξεων του άρθρ. 1 του Β.Δ. 794/1962 «περί ιδρύσεως Ταχυδρομικής Σχολής εν Θεσσαλονίκη κλπ.» συσταθείσης εν Θεσσαλονίκη Ταχυδρομικής Σχολής, το μεν πρώτον σχολικόν έτος άρχεται την 1ην Ιαν. 1963 και λήγει την 31ην Δεκεμβρίου του ιδίου έτους, το δε δεύτερον άρχεται την 1ην Ιαν. 1964 και λήγει την 31ην Δεκεμβρίου του ιδίου έτους. Τα μαθήματα κατ’ αμφότερα τα σχολικά ταύτα έτη, διακοπτόμενα κατά τους μήνας Ιούλιον και Αύγουστον, λήγουσι τον Νοέμβριον, αι δε τμηματικαί εξετάσεις διεξάγονται εντός του μηνός Δεκεμβρίου. Αι πρακτικαί ασκήσεις των δευτεροετών πραγματοποιούνται εντός του Ιανουαρίου και Φεβρ. 1965, αι πτυχιακαί εξετάσεις τούτων διεξάγονται εντός του μηνός Μαρτ. 1965. 2.Οι εκ των ανεξεταστέων του σχολικού έτους 1963 επιτυγχάνοντες δύνανται να εγγραφώσιν εις το δεύτερον έτος και μετά την έναρξιν των μαθημάτων του έτους τούτου. 3.Αι προθεσμίαι εντός των οποίων ενεργείται η επανεξέτασις των ανεξεταστέων δευτεροετών και των μη επιτυχόντων κατά τας πτυχιακάς εξετάσεις θέλουσι καθορισθή, αν η περίπτωσις δι’ αποφάσεως του Υπουργού Συγκοινωνιών κατ’ ανάλογον εφαρμογήν των επί του αντικειμένου τούτου ισχυουσών παγίων διατάξεων. 4.Ο αριθμός των εισακτέων σπουδαστών εις την Ταχυδρομικήν Σχολήν Θεσσαλονίκης εφ’ άπαξ και εξαιρετικώς δια το τρέχον σχολικόν έτος 1963 ορίζεται, λόγω της δια πρώτην φοράν λειτουργίας της Σχολής εις το σύνολον των επιτυχόντων κατά τας εισιτηρίους εξετάσεις, η δ’ εγγραφή τούτων λήγει μετά δέκα ημέρας από της δημοσιεύσεως του παρόντος. 5.Εις περίπτωσιν κανονικής ενάρξεως του σχολικού έτους 1963-1964 δια της εισαγωγής σπουδαστών κατά Σεπτ. 1963 εις την Ταχυδρομικήν Σχολήν Θεσσαλονίκης, αύτη λειτουργεί εις κεχωρισμένα τμήμα δια το σχολικόν τούτο έτος και το επόμενον τοιούτον. Εις τον Ημέτερον επί των Συγκοινωνιών Υπουργόν ανατίθεμεν την δημοσίευσιν και εκτέλεσιν του παρόντος. (Μετά την σελ. 80(α) Σελ. 80,01 218-007 Εκπαίδευση Ταχυδρομικών Υπαλλήλων 22.Β.β.8 22.Β.β.8 Εκπαίδευση Ταχυδρομικών Υπαλλήλων